**Рамазанова Розалия Гарифулла кызы**

 Биектау районы Коркачык гомуми урта белем мәктәбенең 1 категорияле татар теле һәм

әдәбияты укытучысы, TEBDU@mail.ru

**Тема: Сыйфатларны гомумиләштереп кабатлау.**

10 нчы сыйныфның рус төркемендә татар теле дәресе

 **Максатлар**: 1. Белем бирү максаты: сыйфат сүз төркемен кабатлау, сыйфатларның сөйләм телен баетудагы әһәмиятен ачыклау, татар теленең матурлыгын тоярга өйрәтү.

 2. Үстерү максаты: иҗади фикерләргә, белемне башкалар белән уртаклашырга өйрәтү, күзәтү, хәтерләү, игътибар итү сәләтен үстерү.

 3. Тәрбияви максат: җаваплылык, дисциплина, активлык, үз-үзеңә бәя бирү, такт хисе тәрбияләү.

 **Тибы**: белем һәм күнекмәләрне ныгыту

 **Метод һәм алымнар**: әңгәмә, төркем белән эш, тест сорауларына җавап бирү, таблица белән эш, индивидуаль бирем үтәү, рәсем буенча иҗади язма эш, сайланма һәм иҗади диктантлар.

**Педметара бәйләнеш:** татар әдәбияты

**Яңа пед.технология:** компьютер технологиясе

 **Җиһазлау**: презентация, проектор, тест биремнәре, пейзажлы рәсемнәр, индивидуаль биремле карточкалар.

 **Таблица №1: Сыйфатка морфологик анализ ясау тәртибе.**

1. Сүз төркемен билгеләргә.
2. Дәрәҗәсен ачыкларга.
3. Исемләшү – исемләшмәвен әйтергә.
4. Исемләшмәсә, кайсы сүз төркемен ачыклавын аңлатырга.
5. Нинди җөмлә кисәге булуын әйтергә.
6. Ясалышын ачыкларга.

 **Таблица №2: Сыйфатларның җөмләдә кулланылышы**.

 Яңгырдан соң урманда матур гәмбәләр үсеп чыга.

 Гөмбә ит кебек үк туклыклы. Тик агулыларын

 гына таный белергә кирәк. Майлылары тәмлерәк

 тоела.

**Дәрес барышы.**

1. **Оештыру өлеше** *(Уңай психологик халәт тудыру.)*
2. **Белемнәрне актуальләштерү.**

 **Укытучы:** Исәнмесез, укучылар, утырыгыз. Дәресне башлыйбыз. Бүгенге дәрестә сыйфат темасын гомумиләштереп кабатларбыз, белемнәрне искә төшереп ныгытырбыз, фикерләү сәләтен үстерү өчен төрле биремнәр башкарырбыз.

 Дәресне кыска гына әңгәмәдән башлыйк.

Якынча әңгәмә сораулары

- Сыйфат нәрсәне белдерә?

- Сыйфат нинди сорауларга җавап бирә?

- Сыйфатның төрләнеше турында ниләр беләсез?

- Нәрсә ул сыйфатланмыш?

 **Укытучы:** Әйе, дөрес, балалар. Хәзер әйдәгез сыйфат буенча тулырак җавапларны төркем белән бирик.

**Төркемнәрдә эш**

 **1 төркем.** Сыйфат дәрәҗәләре нәрсәне белдерә? Нинди дәрәҗәләр була? Мисаллар.

 **2 төркем.** Ясалышы буенча сыйфатларның нинди төрләре бар? Нинди сыйфат ясагыч кушымчаларны беләсез? Мисаллар.

 **3 төркем.** Сыйфатларның исемләшүен аңлатырга. Мисаллар китерергә.

 **Контроль:** 1 минуттан соң, һәр төркем үз соравы буенча җавап бирә.

 **Укытучы:** Әйбәт, бик төгәл җавап бирдегез. Җавапларның төгәллеген, дөреслеген ачыклар өчен, слайдка күз салыйк.

1. **Белем һәм күнекмәләрне кабатлау.**

**Укытучы.** Теоретик белемнәрне гамәлдә ничек кулланырсыз икән, тест ярдәмендә тикшереп үтик әле. (Тест өләшү, укучылар индивидуаль рәвештә эшлиләр).

Тест.

1. Сыйфат нинди сүз төркеме ?

|  |  |  |
| --- | --- | --- |
| *а) мөстәкыйль сүз төркеме* *ә) модаль сүз төркеме**б) бәйләгеч сүз төркеме*2. Сыйфат нәрсәне белдерә? *а) предметның санын**ә) предмет билгесен**б) эш-хәлнең билгесен*3. Сыйфатларны табыгыз

|  |  |
| --- | --- |
| *а)ялкау, эшчән* *ә) тырыш, баручы**б) эшләгән, сүзчән*4. Ясалышлары буенча болар нинди сыйфатлар?тәмле, уйчан, әдәпсез

|  |
| --- |
| *а) тамыр* *ә) ясалма**б) тезмә* 5. Сыйфат ачыклап килгән сүз ничек атала? *а) саналмыш* *ә) аерылмыш* *б) сыйфатланмыш* 6. Сыйфатларның дәрәҗәсен билгелә .кызгылт, күксел, салкынча, алсу *а) артыклык* *ә) чагыштыру* *б) кимлек* 7. Сыйфатлар нинди җөмлә кисәге булып килгән?*Зур йорт, түгәрәк өстәл, уйчан бала, кызыл алма* *а) тәмамлык* *ә) аергыч* *б) хәл* 8. Бу нинди сыйфатлар?*Матур-ямьсез, зур-кечкенә, эшчән-ялкау, батыр-куркак* *а) омоним* *ә) синоним* *б) антоним* 9. Кайсы сыйфат дәрәҗәсе 3 төрле юл белән ясала? *а) гади* *ә) чагыштыру* *б) артыклык* 10. Бу нинди сыйфатлар?*Матур, чибәр, сылу, гүзәл. Ярлы, хәерче, фәкыйрь. Батыр, герой, каһарман, баһадир. Яхшы, әйбәт, ару, шәп.* *а) синоним* *ә) антоним* *б) омоним* **Контроль:** тестның дөреслеген тикшереп үтик:1. – а
2. – ә
3. – а
4. – ә
5. – б
6. – б
7. – ә
8. – б
9. – б
10. – а

**Үзбәя.****IV. Белем һәм күнекмәләрне ныгыту.** |

 |

 |

**Укытучы:** Хәзер, балалар, сыйфатларның җөмләдә кулланылышын искә төшерик. Бу таблица сезгә таныш. Әйдәгез, кабат хәтердә яңартыйк. **Таблица № 2** буенча әңгәмә

* Сыйфатлар күп очракта нинди җөмлә кисәге булалар? (аергыч, хәбәр)
* Сирәгрәк очракта, фигыльне ачыкласа, нинди җөмлә кисәге була? (хәл)
* Әгәр исемләшсә ... (ия яки тәмамлык була)

 Хәзер мин сезгә тәкъдим итәчәк карточкадагы сыйфатларның нинди җөмлә кисәге булуын билгеләгез.

Карточка буенча индивидуаль ,дифференциаль эш

**Карточкалар:**

**1 нче төркем**

1. Иркен кырлар акка төренгән. Болыннар иксез-чиксез киң, тигез..
2. Елгада вак балыклар күңелле итеп уйный. Эреләрен зур чиләккә җитез генә сала барам.
3. Көзге басулар буп-буш. Моңлы тавышлы кыз бала бик матур җырлады.

**2 нче төркем**

1. Кышкы урман ап-ак. Яшел чыршы горур басып тора.
2. Язгы төннәр болытлы. Җәйге каникул күңелле үтә.
3. Тигез юлдан машина җиңел бара. Уңган кеше яхшы эшли.

**3 нче төркем**

1. Тиздән күңелле бәйрәм җитә. Кышкы кичтә йолдызлар җемелдәшә.
2. Сары күлмәкле кыз Сания икән. Ания матур бии.
3. Кыш матур. Гөлшат – чибәр кыз.

Һәр төркемнән бер укучы такта янында эшли.

 **Үзбәя.**

 **Укытучы:** Татар теленең сүз байлыгы чиксез. Шуны тагын бер кат дәлилләп, укучылар, карточкада бирелгән сыйфатларның синоним һәм антоним парларын табыйк. Искә төшерик:

* Нинди сүзләр синоним дип атала?
* Нинди сүзләр антоним дип атала?

(Җаваплардан соң карточкалар тарату)

**Антонимын язарга:**

 озын -,парлы -, ,иске - ,акыллы - ,аяз ,-начар -

,арзан - , биек -, кечкенә-, авыр - ,тырыш - ямьсез - ,бай -

**Синонимын табарга:**

 1. шук - 2. пычрак - 3. әдәпле - 4. шатлыклы - 5.тәкәббер - 6.вак -7. җайлы -,8 чибәр - 9.олы –

Слайд буенча тикшерү.

**Үзбәя.**

**V.Физкультминут**

 **Укытучы:** Инде, укучылар, тәнебезне, акылыбызны ял иттерик. (Музыка астында физик күнегүләр).

 **Укытучы:** Киләсе эшчәнлегебез – “кирәклесен сайлап ал” дип атала. Димәк , сайланма диктант. Диктант барышында кем нәрсә сайлый:

 1 төркем: ясалма;

 2 төркем: кушма;

 3 төркем: парлы сыйфатларны.

 *Иске-москы, күләмле, акбүз, аваздаш, ачлы-туклы, башкатыргыч, оялчан, ала-кола, искитмәле, ашыгыч, бердәнбер, исәпсез-хисапсыз, ватык, үзсүзле, ач-ялангач.*

 **Контроль:** һәр төркемнән 1 укучы җавап бирә. Кирәксә, төзәтмәләр кертелә.

**Үзбәя.**

 **Укытучы:** Сыйфатка морфологик анализ ясау тәртибен яңадан искә төшерик (таблица буенча 1 укучы аңлата). Киләсе бирем – карточкада язылган җөмләдәге сыйфатка морфологик анализ ясау.

*Күктә алсу кояш көлә. Әминәнең кызгылт күлмәге бар. Белемледән үрнәк ал. Юлда яланаяклы бала күренде.*

 **Укытучы:** Хәзер иҗади диктант язып карыйк. Биреме һәр тәркемгә аерым. Әйтелгән җөмләдәге сыйфатларны:

 1 төркем – чагыштыру;

 2 төркем – артыклык;

 3 төркем – кимлек дәрәҗәсенә куеп язарга.

**Текст.**

 Бүген көн җылы. Җиле салкын. Җиргә ак кар яткан. Күк йөзе зәңгәр.

 Контроль: Һәр төркемнән 1 укучы язган текстын укый.

**Үзбәя**

 **Укытучы:** “Сыйфат” темасын үткәндә, без бик күп сыйфатлар белән таныштык, әмма әле телгә алынмаганнары да күп калды.Слайдта бирелгән рәсемгә карата сыйфатлар уйлап языгыз.

**VI. Рефлексия**

 1. Сыйфат нинди сүз төркеме ?

2. Сыйфат нәрсәне белдерә?

3. Сыйфат ачыклап килгән сүз ничек атала?

4. Сыйфатның нинди дәрәҗәләре бар?

5. Сыйфатлар нинди җөмлә кисәге булып килә?

**Гомуми үзбәя.**

Укучыларга билгеләр кую.

 **Укытучы:** Укучылар, дәресебез ахырына якынлаша. Бүгенге дәрестә сыйфат темасын гомумиләштереп кабатлауның нәтиҗәсе киләсе дәрестә язачак диктантта күренер, дип уйлыйм.

**VII.Өй эше** (слайд)

1.Карточкаларда бирелгән текстка сыйфатлар өстәп язарга.

*.....күк итәгенә барып тоташкан, очы -кырые күренмәгән бер.... урман бар. Ул урманда .... агачлар гөрләп үсәләр, .... җиләкләр кызарып пешәләр. Анда ...бүреләр, ....төлкеләр , ....куяннар, ....еланнар яшиләр.*

 2. ярым иҗади эш: сыйфатлар кергән 5 мәкаль язып килергә;

      3. иҗади эш: “Кышкы табигать”дигән темага сыйфатлар кертеп кечкенә күләмле хикәя язарга.

Барыгызга да катнашуыгыз өчен рәхмәт. Сау-сәламәт булыгыз.